**PROCES- VERBAL**

Incheiat azi 06.12 . 2023 cu ocazia Ședinței Extraordinare a Consiliului Local Bârna la convocarea primarului cu următoarea

**ORDINE DE ZI**

1. **Proiect de hotărâre privind aprobarea rectificării bugetului local pe anul 2023 .**
2. **Proiect de hotărâre privind aprobarea transformării funcției publice vacante de Referent III Superior (lucrător social) în Referent III debutant .**
3. **Proiect de hotărâre privind aprobarea impozitelor și taxelor locale pentru anul 2024.**
4. **Diverse**

**7.Diverse**

*La sedință au participat 10 din cei 11 consilieri în funcție, fiind absent d-nu Tataren Gabriel . S-a prezentat Procesul Verbal al ședinței anterioare din data de 23.11.2023 , nefiind nimic de adăugat sau modificat a fost votat .Președinte de ședință a fost propus și votat d-nu Pandurescu Gheorghe , care prezintă Ordinea de zi din convocator și o supune la vot , fiind votată în unanimitate.*

La punctual 1 de pe Ordinea de zi privind rectificarea bugetului Local pe anul 2023, s-a prezentat Raportul compartimentului de resort nr.5152 din data de 05.12.2023 întocmit de Cobtabila primăriei Bârna prin care propune rectificarea bugetului local varinata a VIII cu următoarele sume: *La partea de venituri:*Sume defalcate din taxa pe valoarea adăugată pentru echilibrarea bugetelor locale *(indicator 11.02.06)* + 500.000 lei.

*La partea de cheltuieli:*

*Cap 51.02.01.03 Autorități executive:*

20.01.30 Alte bunuri și servicii pentru întreținere și funcționare +310.000 lei.

*Cap 68.02.05.02 Asistență socială în caz de invaliditate:*

10.01.01 Salarii de bază + 6.200 lei.

57.02.01 Ajutoare sociale în numerar + 32.800 lei.

*Cap 70.02.05.01 Alimentare cu apă:*

20.01.30Alte bunuri și servicii pentru întreținere și funcționare+ 60.000 lei.

*Cap 74.02.05.02 Colectarea, tratarea și distrugerea deșeurilor:*

20.01.04 Apă, canal și salubritate + 20.000 lei.

*Cap 84.02.03.01 Drumuri și poduri:*

20.01.30 Alte bunuri și servicii pentru întreținere și funcționare +66.000lei.

*Cap 84.02.50 Alte cheltuieli în domeniul transporturilor:*

20.01.05 Carburanți și lubrifianți + 5.000 lei.

S-a supus la vot proiectul de hotărâre fiind votat cu 10 voturi pentru.

La punctul 2 de pe Ordinea de zi cu aprobarea transformării postului de Referent III superior în Referent III debutant(lucrător social), s-a prezentat raportul întocmit de Secretarul General prin care se prezintă faptul că postul rămas vacant în urma pensionării d-nei Petrovici Ana, nu se poate ocupa decât de cineva cu 7 ani vechime în specialitatea studiilor, și este necesar transformarea lui in debutant. S-a supus la vot proiectul de hotărâre fiind votat cu 10 voturi pentru.

La punctul 3 de pe Ordinea de zi cu aprobarea impozitelor și taxelor locale pentru anul 2024, s-a prezentat raportul d-nei Cristescu Nicoleta prin care relevă faptul că taxele și impozitele locale pentru anul 2024 vor fi indexate cu rata inflației de 13,8%, deasemenea au fost reactualizate si alte taxe locale prezentat de d-nu primar din raportul întocmit de compartimentul de resort. După mai multe discuții pe marginea acestui punct s-a supus la vot proiectul de hotărâre fiind votat în unanimitate de voturi.

In continuare s-a trecut la diverse.

D-nu Ignatoni Ovidiu se interesează despre cadourile ce se vor acorda elevilor și preșcolarilor cu ocazia sărbătorilor de iarnă .

D-nu Ciurescu Ovidiu propune amplasarea de stații în fiecare sat pentru elevii navetiști să aibe unde să se adăpostească de vreme rea.

D-nu Longa Ioan se informează când se vor vinde terenurile aferente caselor nou construite în localitatea Pogănești, deasemenea d-nu Longa propunea luare de măsuri în curățarea locurilor intravilane din localitatea Pogănești de spini și vegetație.

Nemafiind alte probleme ședința s-a încheiat în această ședință s-au adoptat 3 hotărâri de la numărul 50 la numărul 52 /2023.

**Președinte de Ședință Contrasemnează**

**PANDURESCU GHEORGHE Secretar**

**Toma Livia**